FGV millorarà els accessos de diferents estacions de metro a Burjassot
2025-07-24

Fonts del Consell han informat, aquests dies, que s’ha autoritzat a Ferrocarrils de la Generalitat Valenciana a licitar les obres de construcció de nous accessos a les estacions en superfície de Metrovalencia i, entre elles, està la de Burjassot.

El pressupost d’aquesta actuació, dividida en tres lots, ascendeix a 27.913.615,31 euros i suposarà millorar les condicions d’accessibilitat i de control d’accés.

El segon lot d’actuació és el que afectarà l’estació de Burjassot on a més de les millores del control d’accessos per a persones usuàries, s’inclou la millora en l’encreuament entre andanes. També es realitzaran aquestes millores en l’estació de Godella, situada en el terme municipal de Burjassot.

En el cas del tercer lot, les estacions que veuran millorada la seua seguretat i fisonomia són les de Cantereria i Burjassot-Godella, on es realitzarà la millora del control d’accessos i la construcció de dos passos inferiors per a eliminar els encreuaments entre andanes existents en superfície.